Ġbejna
Ġbejna (hääldus džbeina) on traditsiooniline Malta lambapiimast valmistatud väike juust. See on valmistatud lambapiimast ja laabist ning sellele on lisatud soola, musta pipart, aga ka muid maitsetaimi. Malta saartel (Maltal ja Gozol) on juustuvalmistamisest teateid alates 14. sajandist. Maltal on ġbejna populaarne, seda süüakse värskelt või päikesekuivatatuna, aga ka lisandina suppides, pastades, pitsades või leivakattena.